wickkiey/tamil-wikipedia-chunked huggingface dataset:
# சாமான்ய உபநிடதங்கள்

**சாமான்ய உபநிடதங்கள்** ( *Samanya Upanishads* ) அல்லது **சாமான்ய வேதாந்த உபநிடதங்கள்** என்பது' இந்து மதத்தின் சிறிய உபநிடதங்கள் ஆகும். அவை பொதுவான இயல்புடையவை. பிற்காலத்தில் இயற்றப்பட்ட இவை மிகவும் பழமையானதாகவும் வேத பாரம்பரியத்துடன் இணைக்கப்பட்டதாகவும் கருதப்படும் பதின்மூன்று முதன்மை உபநிடதங்களிலிருந்து தனித்தனியாக வகைப்படுத்தப்பட்டுள்ளன.  
சாமான்ய உபநிடதம், யோகக் கலையுடன் தொடர்புடைய யோக உபநிடதங்கள், இந்து சமயத் துறவு மற்றும் துறவறம் தொடர்பான சந்நியாச உபநிடதங்கள், சைவ சமயத்துடன் தொடர்புடைய சைவ உபநிடதங்கள், வைணவத்துடன் தொடர்புடைய வைணவ உபநிடதங்கள் மற்றும் சக்தியுடன் தொடர்புடைய சாக்த உபநிடதங்கள் எனத் தொகுக்கப்பட்ட மற்ற சிறிய உபநிடதங்களுடன் முரண்படுகிறது.  
சாமான்ய வேதாந்த உபநிடதங்கள் 21 முதல் 24 வரையிலான பட்டியல் வரை பலவகையாக வகைப்படுத்தப்பட்டுள்ளன. சில பழைய முதன்மை உபநிடதங்கள் சாமன்ய உபநிடதங்களாகச் சேர்க்கப்பட்டுள்ளதா என்பதன் அடிப்படையில் எண்ணிக்கையில் மாறுபாடு உள்ளது. சில மூன்று பழங்கால உபநிடதங்களை சாமான்ய உபநிடதங்களாக உள்ளடக்கி, பட்டியலை 24:14க்கு கொண்டு வருகின்றன. சுவேதாசுவதர உபநிடதம்; 24. மைத்ராயனிய உபநிடதம்; மற்றும் 25. கௌசிதகி உபநிடதம். இம்மூன்றும் சாமான்ய உபநிடதங்களாகச் சேர்ந்தால், முதன்மையான உபநிடதங்களின் பட்டியல் பத்தாக சுருங்குகிறது. இருப்பினும், பல அறிஞர்கள் முதன்மை உபநிடதங்கள் பதின்மூன்று என்று கருதுகின்றனர்.
# சாமான்ய உபநிடதங்கள்

## பெயரிடல்

சாமான்யம் என்ற சொல்லுக்கு "பொதுவான, உலகளாவிய" என்று பொருள்.
# சாமான்ய உபநிடதங்கள்

## காலம்

முதன்மையான உபநிடதங்கள் கிமு எட்டாம் மற்றும் முதல் நூற்றாண்டுகளுக்கு இடைப்பட்டவை. சிறிய உபநிடதங்களுக்கான மதிப்பீடுகள் வேறுபடுகின்றன. மகோனியின் கூற்றுப்படி, சிறிய உபநிடதங்கள் தோராயமாக கிமு 100 முதல் கிபி 1100 வரை தேதியிடப்பட்டுள்ளன.
# சாமான்ய உபநிடதங்கள்

## 21 சாமான்ய உபநிடதங்களின் பட்டியல்

**சமய வேதாந்த உபநிடதங்களின் பட்டியல்**  
| கர்ப்ப உபநிடதம் | 17 | கிருஷ்ண யசுர் வேதம் |  |
| --- | --- | --- | --- |
| சுபால உபநிடதம் | 30 | யசுர் வேதம் | கி.பி 1வது மில்லினியம் |
| மாந்திரீக உபநிடதம் | 32 | யசுர் வேதம் | 1வது மில்லினியம் கி.மு |
| சர்வசர உபநிடதம் | 33 | அதர்வண வேதம் யசுர் வேதம் கூட | 1வது மில்லினியம் கி.மு |
| நிரலம்ப உபநிடதம் | 34 | யசுர் வேதம் | இடைக்காலத்தின் பிற்கால உரை |
| சுகரகசிய உபநிடதம் | 35 | யசுர் வேதம் |  |
| வச்ரசூசி உபநிடதம் | 36 | சாம வேதம் | 8ஆம் நூற்றாண்டில் இருக்கலாம் |
| ஆத்மபோத உபநிடதம் | 42 | இருக்கு வேதம் |  |
| கந்த உபநிடதம் | 51 | கிருஷ்ண யசுர் வேதம் |  |
| முத்கல உபநிடதம் | 57 | இருக்கு வேதம் | பிந்தைய வேத காலம் |
| பைங்கல உபநிடதம் | 59 | அதர்வண வேதம் மற்றும் யசுர் வேதம் | ஆரம்ப இடைக்கால சகாப்தம் |
| மகா உபநிடதம் | 61 | அதர்வண வேதம் மற்றும் சாமவேதம் |  |
| சரீரக உபநிடதம் | 62 | யசுர் வேதம் |  |
| ஏகாக்சர உபநிடதம் | 69 | யசுர் வேதம் |  |
| சூரிய உபநிடதம் | 71 | அதர்வண வேதம் |  |
| அக்சி உபநிடதம் | 72 | யசுர் வேதம் |  |
| அத்யாத்ம உபநிடதம் | 73 | யசுர் வேதம் |  |
| சாவித்திரி உபநிடதம் | 75 | சாம வேதம் |  |
| ஆத்ம உபநிடதம் | 76 | அதர்வண வேதம் |  |
| பிராணாக்னிகோத்ர உபநிடதம் | 94 | அதர்வண வேதம் |  |
| முக்திகா உபநிடதம் | 108 | நான்கு வேதங்களும் | } |
# சாமான்ய உபநிடதங்கள்

## பட்டியலில் வேறுபாடு

சாமான்ய உபநிடதங்களின் பட்டியல் அறிஞர்களைப் பொறுத்து மாறுபடும். எடுத்துக்காட்டாக, பிரம்மயோகியின் 24 பட்டியலில் அன்னபூர்ணா உபநிடதம், மைத்ரி உபநிஷத் மற்றும் கௌஷிதகி உபநிஷத் ஆகியவை சாமான்ய உபநிடதங்களாக அடங்கும்.
# சாமான்ய உபநிடதங்கள்

## இதனையும் பார்க்கவும்

- இந்து நூல்கள்
- வேதங்கள்
# நவல்ராய் மணிக்கூண்டு கோபுரம், ஐதராபாத்து

**நவல்ராய் மணிக்கூண்டு கோபுரம், ஐதராபாத்து** *(Navalrai Clock Tower, Hyderabad)* பாக்கித்தான் நாட்டின் சிந்து மாகாணத்தின் தலைநகரமான ஐதராபாத்தில் அமைந்துள்ளது. காண்டா கர், சந்தை மணிக்கூண்டு கோபுரம் என்ற பெயர்களாலும் இது அழைக்கப்படுகிறது.
# நவல்ராய் மணிக்கூண்டு கோபுரம், ஐதராபாத்து

## வரலாறு

நவல்ராய் மணிக்கூண்டு கோபுரம் 1914 ஆம் ஆண்டு இராபாத்தில் மீன் மற்றும் இறைச்சி சந்தையுடன் கட்டப்பட்டது. அப்போது இப்பகுதியில் பணியிலிருந்த ஆட்சியரின் பெயர் இம்மணிகூண்டுக்கு சூட்டப்பட்டது. சர் ராவ் பகதூர் திவான் சந்த் தயாராம் தலைவராக இருந்தபோது ஐதராபாத்து மாநகராட்சி ஆணையம் இந்த கோபுரத்தை கட்டியது. பி.சி ததானி என்பவரால் கட்டிடம் வடிவமைக்கப்பட்டது. கட்டுமானத்தின் போது பயன்படுத்தப்பட்ட கற்கள் தில்லியிலிருந்து இருந்து இறக்குமதி செய்யப்பட்டன.  
1990 ஆம் ஆண்டுகளில் கோபுரமும் அதன் மண்டபங்களும் புதுப்பிக்கப்பட்டன.
# நாட்டுப்புற வகைப்பாட்டியல்

**நாட்டுப்புற வகைப்பாட்டியல்** (*Folk taxonomy*) என்பது அறிவியல் வகைப்பாட்டிலிருந்து வேறுபட்ட பெயரிடும் முறையாகும். நாட்டுப்புற உயிரியல் வகைப்பாடு என்பது மக்கள் பாரம்பரியமாக தங்கள் இயற்கையான சூழலை/அவர்களைச் சுற்றியுள்ள உலகத்தை விவரிக்கும் மற்றும் ஒழுங்கமைக்கும் விதம் ஆகும். பொதுவாக "புதர்கள்", " பூச்சி", "வாத்துகள்", "மீன்கள்" போன்றவை அல்லது பொருளாதார முக்கியத்துவம் அடிப்படையில் " விளையாட்டு விலங்கு " அல்லது " பொதி விலங்கு " போன்ற அளவுகோல்கள் மூலம் குறிப்பதாகும்.  
நாட்டுப்புற வகைப்பாட்டியல் சமூக அறிவிலிருந்து உருவாக்கப்பட்டவை. மேலும் இவை அன்றாட பேச்சு வழக்கில் பயன்படுத்தப்படுகின்றன. இவை சமூக உறவுகளிலிருந்து பிரிக்கப்பட்டதாகக் கூறும் உயிரியல் வகைப்பாட்டிலிருந்து வேறுபடுகின்றன. இதனால் இவை அதிக புறநிலையுடன் உலகளாவியவையாக உள்ளன . நாட்டுப்புற வகைப்பாட்டியல் வகுப்புகளின் வகைகளை பிரபலமாக அடையாளம் காண உதவுகிறது. மேலும் மனித செயல்பாட்டின் அனைத்து பகுதிகளுக்கும் பொருந்தும் வகையில் உள்ளது. உலகின் அனைத்து பகுதிகளிலும் உள்ளூர் தாவரங்கள் மற்றும் விலங்குகளுக்குப் பெயரிடும் முறைகளைக் கொண்டுள்ளன. இந்த பெயரிடும் முறைகள் விலங்குகளை அடையாளங்கான முக்கிய உதவி புரிகின்றது. இவை பழம் தரும் மரங்கள் முதல் பெரிய பாலூட்டிகளின் பழக்கவழக்கங்கள் போன்ற தகவல்களை உள்ளடக்கியது. இந்த உள்ளூர் பெயரிடும் முறைகள் நாட்டுப்புற வகைபிரித்தல் ஆகும். தியோப்ராசுடசு தாவரங்களுக்கான கிரேக்க நாட்டுப்புற வகைப்பாட்டியல் பற்றிய சான்றுகளைப் பதிவு செய்தார். ஆனால் பின்னர் முறைப்படுத்தப்பட்ட தாவரவியல் வகைப்பாட்டியல் 18ஆம் நூற்றாண்டில் கரோலஸ் லின்னேயசா அமைக்கப்பட்டன.  
மானுடவியலாளர்கள், வகைப்பாட்டியல் பொதுவாக உள்ளூர் கலாச்சார மற்றும் சமூக அமைப்புகளில் உட்பொதிக்கப்பட்டு பல்வேறு சமூக செயல்பாடுகளுக்குச் சேவை செய்கின்றன எனத் தெரிவிக்கின்றனர். நாட்டுப்புற வகைப்பாட்டியல் மிகவும் அறியப்பட்ட மற்றும் மிகவும் பயன்பாடு/பாதிப்பு மிக்க ஆய்வுகளில் ஒன்று எமில் டேர்கெமின் *மத வாழ்க்கையின் அடிப்படை வடிவங்கள் (The Elementary Forms of Religious Life)* ஆகும். நாட்டுப்புற வகைப்பாட்டியல் சில சமயங்களில் லின்னேயன் வகைப்பாட்டியல் அல்லது பரிணாம உறவுகளின் தற்போதைய விளக்கங்களுடன் முரண்படுகின்றன என்பதை அறிவியலாளர்கள் பொதுவாக அங்கீகரிக்கின்றனர். சில மானுடவியலாளர்கள் இனம் என்பது நாட்டுப்புற வகைப்பாட்டியல் என்று கூறுகிறார்கள்.
# நாட்டுப்புற வகைப்பாட்டியல்

## மேலும் பார்க்கவும்

- அறிவியல் பெயரிடலின் சொற்களஞ்சியம்
- பாராடாக்சோனமி
- பாராமினாலஜி, உருவாக்க அறிவியலில் பயன்படுத்தப்படும் ஒரு வகைப்பாடு
- கிளைப்பாட்டியல்
- பொது பெயர்
- கான்ட்ராஸ்ட் செட்
- கார்ப்பரேட் வகைபிரித்தல்
- எத்னோடாக்ஸானமி
- பரிணாம வகைபிரித்தல்
- *இன்செர்டே செடிஸ்*
- லின்னேயன் வகைபிரித்தல்
- தொகுதிப் பிறப்பு
- வேஸ்ட் பேஸ்கெட் டாக்ஸன்
# பென்டாசெரோசு

***பென்டாசெரோசு*** (*Pentaceros*) என்பது கடல் கதிர்-துடுப்பு மீன் பேரினமாகும். இதில் பென்டாசெரோடிடே குடும்பத்தைச் சேர்ந்த கவசத் தலை மீன்கள் அடங்கும். இவை அமைதிப் பெருங்கடல், இந்தியப் பெருங்கடல் மற்றும் கிழக்கு அத்திலாந்திக்குப் பெருங்கடல் பகுதிகளில் காணப்படுகின்றன.
# பென்டாசெரோசு

## சிற்றினங்கள்

இந்த பேரினத்தில் உள்ள அங்கீகரிக்கப்பட்ட சிற்றினங்கள்:  
- *பென்டாசெரோசு கேபென்சிசு* <small>ஜி. குவியர், 1829</small> (கேப் ஆர்மர்கெட்)
- *பென்டாசெரோசு* *தெகாகாந்தசு* <small>குந்தர், 1859</small> (பெரிய கதிர் கருணாவில மீன்)
- *பென்டாசெரோசு* *ஜபோனிகசு* <small>ஸ்டெய்ண்டாக்னர், 1883</small> (சப்பானியக் கவசத் தலை)
- *பென்டாசெரோசு* *குயின்குசுபினிசு* <small>பாரின் & கோட்லியார், 1988</small>
- *பென்டாசெரோசு* *ரிச்சர்ட்சோனி* <small>ஏ. சுமித், 1844</small> (மிதவை கவசத்தலை)
- *பென்டாசெரோசு* *வீலேரி* <small>(கார்டி, 1983)</small> (மெலிந்த கவசத் தலை)
# கண்ணாடி படகு

**கண்ணாடி படகு** (*Mirror dory*)(*செனொப்சிசு நெபுலோசா*) என்பது சீயிடே குடும்பத்தினைச் சேர்ந்த படகு மீன் சிற்றினம் ஆகும். இது தெற்கு அமைதிப் பெருங்கடலில் 30 முதல் 800 மீட்டர் ஆழத்தில் காணப்படுகிறது. இதன் நீளம் 70 செ. மீ. வரை இருக்கும்.
# கண்ணாடி படகு

## உடலமைப்பு

கண்ணாடி படகு மீனில் 9 முள்கதிர்களும் 27 மென்மையான கதிர்களும் கொண்ட இரண்டாவது முதுகு துடுப்பு உள்ளது. இடுப்பு துடுப்பு கதிர்களின் முன்னோக்கி மிகவும் நீளமாகக் காணப்படுகிறது. முதுகு மற்றும் குத துடுப்புகளின் அடிப்பகுதியில் உடலின் ஒவ்வொரு பக்கத்திலும் பெரிய தட்டையான முள்ளெலும்புகள் உள்ளன.  
செதில்கள் இல்லாத உடல் ஒரு சீரான வெள்ளி நிறத்தில், கண்ணாடி போன்று பிரகாசமாகவும், ஒவ்வொரு பக்கத்தின் நடுவிலும் ஒரு தெளிவற்ற இருண்ட திட்டுடன் காணப்படும்.
# கண்ணாடி படகு

## மாதிரி சேகரிப்பு

2003ஆம் ஆண்டின் மேற்கொள்ளப்பட்ட ஒரு மாத கால நார்பேன்சு பயணத்தில், நார்போக் திட்டு கடற்பகுதி மற்றும் சரிவுகளின் பல்லுயிர்த்தன்மையை ஆய்வு செய்ததில், 117 சிற்றினங்கள் ஒவ்வொன்றும் சராசரியாக 1 கிலோ (2.2&nbsp;lb), எடையில் நான்கு இடங்களிலிருந்து சேகரிக்கப்பட்டன.
# சோமலெ

**சோம. லெட்சுமணன்** (*S. M. L. Lakshmanan*, 11 பிப்ரவரி 1921 – 4 நவம்பர் 1986) படைப்பாளராகவும் ஆய்வாளராகவும் சமுதாயச் சிந்தனையாளராகவும் திகழ்ந்து தமிழுக்கும் தமிழ்ச் சமூகத்திற்கும் பல்வேறு பணிகளை ஆற்றியுள்ளார். தன் வாழ்நாளின் பெரும்பகுதியைப் பொதுவாழ்க்கையில் செலவிட்டு இலக்கியப் பணியோடு பல சமுதாய நற்பணிகளையும் செய்துள்ளார். ஏ.கே. செட்டியாரின் எழுத்துக்களால் ஈர்க்கப்பட்டு தனது அறுபத்தைந்து ஆண்டுகால வாழ்வில் பல்துறை நூல்களைப் படைத்துதுள்ளார்.
# சோமலெ

## வாழ்க்கைக் குறிப்பு

சோமலெ 1921 பிப்ரவரி பதினோராம் நாள் இன்றைய சிவகங்கை மாவட்டம் திருப்பத்தூர் வட்டத்திற்குள் அமைந்திருக்கக்கூடிய நெற்குப்பைப் பேரூராட்சியில் நாட்டுக்கோட்டை நகரத்தார் மரபைச் சேர்ந்த சோமசுந்தரம், நாச்சம்மை ஆகியோருக்கு இரண்டு ஆண் மற்றும் மூன்று பெண் பிள்ளைகளுக்குப் பிறகு ஆறாவது மகனாகப் பிறந்தார். 1941 இல் சென்னை மாநிலக் கல்லூரியில் இளங்கலைப் பட்டமும், 1947 இல் பம்பாயிலுள்ள ஹாரிமன் இதழியல் கல்லூரியில் பத்திரிகைத் துறையில் நிறைசான்றிதழ் பட்டமும் பெற்றார். சோமலெ பதினாறாம் வயதில் நாச்சம்மை என்பவரை மணம்முடித்து இல்வாழ்க்கையைத் தொடங்கினார். திருவத்தாள், மீனாட்சி, மல்லிகா, சீதா மற்றும் சோமசுந்தரம் ஆகிய ஐவர் சோமலெவின் பிள்ளைகள் ஆவர்.
# சோமலெ

## எழுத்துலக அறிமுகம்

- நூல்களுக்கும், நூலகத்திற்கும் பெரும் முக்கியத்துவம் அளிப்பவர் சோமலெ. எப்போதும் கையில் சிறிய கையேடும் எழுதுகோலும் வைத்துக்கொண்டு செய்திகளைக் குறிப்பு எடுக்கும் வழக்கம் கொண்டவர். வாசிப்பும் செய்தி சேகரிப்பும் சோமலெ நாளும் செய்த சோர்விலாப் பணிகள்.
- அவர்தம் எழுத்துப்பயணம் பதின்மூன்று அகவையில் தொடங்கியது. படிப்பை நிறைவு செய்தபின் ஆரம்பக்காலத்தில் சோமலெ வேளாண்மை செய்வதற்கான முயற்சிகளை முன்னெடுத்தார். சூழ்நிலைகள் காரணமாக அம்முயற்சிகளில் சில இடர்ப்பாடுகள் ஏற்பட்டாலும் சோமலெ மனம் தளரவில்லை. தொடர்ந்து தமது குடும்பத்தினர் நடத்தி வந்த வணிகத்தைக் கையிலெடுத்து அயராது உழைத்தார்.
- வணிகத்தில் ஏற்றுமதி - இறக்குமதி சேவையை முன்னேற்றம் பெறச் செய்ய கடல் கடந்து பல்வேறு நாடுகளுக்குப் பயணம் மேற்கொண்டார்.
- 1947-1948 இல் பர்மா, 1948 ஆம் ஆண்டு ஆகஸ்டு மாதம் முதல் 1949 ஆம் ஆண்டு பிப்ரவரி மாதம் வரை அமெரிக்கா, கனடா, பிரான்ஸ், பிரிட்டன், ஜெர்மனி, ஆஸ்திரேலியா, மலேசியா, சிங்கப்பூர் உள்ளிட்ட பல தேசங்களுக்குச் சென்றுவந்தார் .
- ஏ.கே. செட்டியாரின் எழுத்துக்களால் ஈர்க்கப்பட்ட சோமலெ தனது பயண அனுபவங்களை ஏட்டில் தர முனைந்தார் . அதன் நீட்சியாகவே சோமலெ எனும் பன்முக ஆளுமையாக பல்வேறு படைப்புகளுடன் இலக்கிய உலகில் அழியாத் தடம் பதித்துச் சென்றுள்ளார் .
# சோமலெ

## அறிஞர்கள் கூற்று

*சொல்லால் அமுதை வென்றிடுவான் சோம லக்குமணன் வாழ்க!* என்று கவிமணி சோமலெவின் மொழித்திறனை அமுதோடு ஒப்பிட்டுப் பாராட்டியுள்ளார்.  
கவிஞர் ஈரோடு தமிழன்பன் *உரைநடைக் கம்பன் சோமலெ* என்றும், கவிஞர் சொ.சொ.மீ.சுந்தரம் *நெற்குப்பை பெற்றுத்தந்த நிறைகுடம்* என்றும், கவிஞர் அ.சொ.சிவப்பிரகாசம் *தூய நூற்சுவடி தந்த தூயவர்* என்று குறிப்பிட்டுள்ளார்.  
என்று ‘தொல்காப்பியச் செம்மல்’ தமிழண்ணல் சோமலெ இயற்றிய பல்துறை சார்ந்த இலக்கியங்களின் அளவில்லாத் தன்மையையும் அவ்விலக்கியப் பணியில் அவரின் ஈடுபாட்டினையும் பற்றிச் சிறப்பித்துக் கூறியுள்ளார்.  
*அறிவுக் கடல் சோமலெ உழைப்பின் வடிவம். அவரே ஒரு பெரிய நிறுவனம்… இந்நூற்றாண்டில் தமிழுக்குப் புதுமைப் பொலிவு செய்தவர்* என்று அறிஞர் வ.சுப. மாணிக்கம் குறிப்பிட்டுள்ளார்.
# சோமலெ

## படைப்புகள்

### பயணநூல்கள் - பொது

- நான் கண்ட வெளிநாட்டுக் காட்சிகள் (1949)
- அமெரிக்காவைப் பார் (1950)
- ஆஸ்திரேலியாவில் ஒருமாதம் (1950)
- என் பிரயாண நினைவுகள் (1950)
- நமது தலைநகரம் (1952)
- பிரயாணம் ஒருகலை (1955)
- பிரயாண இலக்கியம் (1958)
- பர்மா (1968)
- அலைகடலுக்கு அப்பாலும் நகரத்தார்களின் ஆலயப்பணிகள் (1979)
- உலகநாடுகள் (1987)
- வட மாநிலங்களில் தமிழர் (1988)
- இமயம் முதல் குமரிவரை (1998)
# சோமலெ

## படைப்புகள்

### தமிழ்நாடு வரிசை

- சேலம் மாவட்டம் (1961)
- தஞ்சாவூர் மாவட்டம் (1961)
- வட ஆர்க்காடு மாவட்டம் (1961)
- கோவை மாவட்டம் (1961)
- கன்னியாகுமரி மாவட்டம் (1961)
- தென் ஆர்க்காடு மாவட்டம் (1963)
- செங்கற்பட்டு மாவட்டம் (1963)
- திருநெல்வேலி மாவட்டம் (1963)
- இராமநாதபுரம் மாவட்டம் (1972)
- மதுரை மாவட்டம் (1980)
# சோமலெ

## படைப்புகள்

### ஆப்பிரிக்க நாடுகள் வரிசை

- ஆப்பிரிக்கா (1964)
- ஐக்கிய அரபுக் குடியரசு(1964)
- கானா(1964)
- நைஜீரியா(1964)
- எத்தியோப்பியா(1965)
- கிழக்கு ஆப்பிரிக்கா(1968)
- மேற்கு ஆப்பிரிக்கா(1968)
- தென்ஆப்பிரிக்கா(1968)
- நடுஆப்பிரிக்கா(1968)
- வடமேற்கு ஆப்பிரிக்கா(1969)
- சூடானும் காங்கோவும்(1969)
- சஹாரா(1969)
# சோமலெ

## படைப்புகள்

### உலகநாடுகள் வரிசை

- கனடா (1960)
- சுவீடன் (1960)
- ஜப்பான் (1960)
- குவாயிட் (1960)
- தாய்லாந்து (1960)
- பிரான்ஸ் (1960)
- வாட்டிகன் (1960)
- மொரீசியஸ் (1960)
- இந்தோனேசியா (1960)
- பீஜித் தீவுகள் (1960)
# சோமலெ

## படைப்புகள்

### வாழ்க்கை வரலாறு

- பண்டிதமணி வாழ்க்கை வரலாறு (1971)
- பண்டிதமணி:மதுரை பல்கலைக் கழகத்து 1978 ஆம் ஆண்டு புதுமுக வகுப்புத் தேர்வுக்குரிய பகுதி துணைப்பாடநூல் (1977)
- விவசாய முதலமைச்சர் ஓமந்தூரார் வாழ்க்கை வரலாறு (1979)
- சர்தார் வேதரத்தினம் (2002)
# சோமலெ

## படைப்புகள்

### இதழியல்

- தமிழ் இதழ்கள் (1975)
# சோமலெ

## படைப்புகள்

### நாட்டுப்புறவியல்

- தமிழ்நாட்டு மக்களின் மரபும் பண்பாடும் (1981)
# சோமலெ

## படைப்புகள்

### மொழி ஆராய்ச்சி

- வளரும் தமிழ் (1956)
# சோமலெ

## படைப்புகள்

### நகரத்தார் இயல் ஆய்வுகள்

- செட்டிநாட்டுத் தாலாட்டு (1960)
- செட்டிநாடும் செந்தமிழும் (1984)
# சோமலெ

## படைப்புகள்

### அரசியல்

- நீங்களும் தூதுவர் ஆகலாம் (1958)
# சோமலெ

## படைப்புகள்

### தொழில்

- நெய்வேலி (1960)
# சோமலெ

## படைப்புகள்

### பல்துறை நூல்கள்

- இலண்டனில் “லக்கி” Dr.SM.Lakshmanan (1958)
- நான் கண்ட விழாக்கள் (1960)
- பல்சுவைக் கட்டுரைகள் (1961)
- சிறுவர்களுக்கு ஒரு சில கதைகள் (1972)
- பழனி திருக்கோயில் வழிகாட்டி (1975)
- வேளாண்மைப் பல்கலைக்கழகம் (1985) (சோமலெ ரூ சோமலெ சோமசுந்தரம்)
- தமிழ்நாடு மாவட்ட விவரச் சுவடிகள்: இராமநாதபுரம் - டாக்டர் அ. ராமசாமி (மொழிபெயர்ப்பு சோமலெ)
- பதிப்புத்துறை முன்னோடி மூவர்
# சோமலெ

## படைப்புகள்

### கோவில் குடமுழுக்கு நீராட்டு மற்றும் சிறப்பு மலர்கள்

- ஸ்ரீ காசி நாட்டுக்கோட்டை நகரச்சத்திரம் நூற்றாண்டு மலர் (1963)
- நெற்குப்பை இளையாத்தக்குடி – கழனிவாசல் நகரத்தார் வைகாசி விசாகப் பொன்விழா மலர் (1971)
- காசி விசாலாட்சி அம்மன் கோவில் குடமுழுக்கு மலர் (1971)
- நாசிக் பஞ்சவடி கார்த்திக் சுவாமி கோவில் குடமுழுக்கு மலர் (1972)
- இராமேஸ்வரம் இராமநாதசுவாமி திருக்கோவில் மகா கும்பாபிஷேக சிறப்புமலர் (1975)
- அருள்மிகு மீனாட்சி சொக்கநாதர் கோவில், முறையூர், கும்பாபிஷேக மலர் (1975)
- அருள்மிகு அண்ணாமலையார் திருக்கோவில் கும்பாபிஷேக மலர் (1976)
- கோவிலூர் அருள்மிகு திருநெல்லை நாயகி உடனாய அருள்மிகு கொற்றவன் ஈசுவரன் கோவில் திருக்குட நீராட்டு மலர் (1978)
- நெற்குப்பை நகரத்தார் அருள்மிகு சுப்பிரமணிய சுவாமி திருக்கோவில் திருக்குட நன்னீராட்டு விழா (1978)
- தில்லை மூலட்டான ஈசுவரர் கோவில் குடமுழுக்கு விழா மலர் (1979)
- காஞ்சிபுரம் அருள்மிகு ஏகாம்பரேசுவரர் திருக்கோவில் திருக்குட நீராட்டு மலர் (1979)
- பெங்களூர் கெஞ்சனஹள்ளி அருள்மிகு அன்னை இராஜராஜேஸ்வரி அம்பாள் திருக்கோவில் திருக்குட நீராட்டு முதலாண்டு நிறைவு விழாச் சிறப்பு மலர் (1979)
- கோவில்: சிதம்பரம் நடராஜர் கோவில் கும்பாபிஷேக மலர் (1979)
- கோட்டையூர் அருள்மிகு மீனாட்சி அம்மை உடனாய அருள்மிகு சோமசுந்தரேசுவரர் திருக்கோவில் திருக்குட நீராட்டு மலர் (1980)
- சென்னை நகரத்தார் மாணவர் சங்கம் மலர் (1964)
- முறையூர் R.M. தெய்வராயன் செட்டியார் நினைவு மலர் (1970)
- தமிழ்நாடு மாநில சிமெண்ட் வணிகர்கள் சங்கம் - முதல் மாநில மாநாட்டு மலர் (1976)
- நகரத்தார் மாநில மாநாட்டு மலர் (1975)
# சோமலெ

## படைப்புகள்

### ஆங்கில நூல்கள் மற்றும் சிறப்பு மலர்கள்

- டிராவல் லிட்ரேச்சர் இன் தமிழ் (1969)  
- ஃவோக்லோர் ஆப் தமிழ்நாடு (1973)  
- பழனி அருள்மிகு தண்டாயுதபாணி சுவாமி திருக்கோயில் (1975)  
- யுரோப்பியன் இம்பேக்ட் ஆன் மாடர்ன் தமிழ் ரைட்டிங் அண்ட் லிட்ரேச்சர் (1976)  
- எவிஎம் கையிடு டூ சவுத் இண்டியா (1981)  
- கோஸ்ட் டூ கோஸ்ட் கெலைடாஸ்கோப்  
- செட்டிநாடு அண்ட் ஹிந்துயிசம் இன் சவுத் ஈஸ்ட் ஏசியா (1972)  
- காம்பிலேசன் ஆப் தமிழ் புக்ஸ் பப்ளிஸ்ட் பிரம் 1901 டூ 1953 (for சாகித்திய அகாடமி)  
- அண்ணாமலை யுனிவர்சிட்டி, சில்வர் ஜீப்ளி ரெக்கார்ட் (1955)  
- அண்ணாமலை யுனிவர்சிட்டி பாலிடெக்னிக் மேகசின் (1957 - 1958)  
- அண்ணாமலை யுனிவர்சிட்டி (1979)  
- அண்ணாமலை யுனிவர்சிட்டி, கோல்டன் ஜீப்ளி சுவனீர் (1979)  
- நெய்வேலி லிக்னைட் பிராஜெக்ட் அண்ட் தி அண்ணாமலை யுனிவர்சிட்டி (1964)  
- வெல்க்கம் டூ தி அண்ணாமலை யுனிவர்சிட்டி (1958)  
- இந்தியன் பேங்க் கோல்டன் ஜீப்ளி சுவனீர் (1958)  
- 32 பேக்ட்ஸ் அபவுட் அன்னி பெசன்ட் (1974)  
- சுவீடிஷ் மிஷன் ஹாஸ்பிட்டல் கோல்டன் ஜீப்ளி சுவனீர் (1959)  
- லையன்ஸ் இண்டர்நேஷனல் டிஸ்டிரிக் 304 – சவுத் கொடைக்கானல் கன்வென்சன் சுவனீர் (1961)  
- அட்ரஸ் டூ தி இன்டர் – பாலிடெக்னிக் அத்லெடிக் அசோசியேசன் – (1961)  
- புரோசிடிங் ஆப் விவ்த் இன்டர்நேஷனல் கான்பரன்ஸ் - செமினார் ஆன் தமிழ் ஸ்டடீஸ், மதுரை (1981)
# சோமலெ

## படைப்புகள்

### தமிழில் மொழிபெயர்த்த நூல்கள் (2)

- மீட் தி யு.எஸ்.எ., இன்சிடியூட் ஆப் இண்டர்நேஷனல் எஜிகேசன் (1965)  
- அஸ்பெக்ட் ஆப் பெலிடிக்கல் ஐடியாஸ்
# சோமலெ

## சிறப்புகள்

- 1953 - 1955 சென்னை Y.M.C.A. பட்டிமன்றம் - தலைவர்.
- 1955 - 1958 சிதம்பரம் அண்ணாமலைப் பல்கலைக்கழகத்தின் மக்கள் தொடர்பு அலுவலர்.
- 1958 - 1960 அண்ணாமலைத் தொழில்நுட்பக் கல்லூரியின் தாளாளர்.
- 1955 - 1961 சென்னைப் பல்கலைக்கழக ஆட்சிப்பேரவை உறுப்பினர்.
- 1965 - 1971 மதுரை காமராசர் பல்கலைக்கழக ஆட்சிப் பேரவை உறுப்பினர்.
- 1965 - தமிழ் எழுத்தாளர் சங்கத் தலைவர்.
- கேம்பிரிட்ஜ் பல்கலைக் கழகம் இவர்தம் நூல்களை ஆய்வுப் பொருண்மையாக்கியுள்ளது.
- லெனின்கிரேடு பல்கலைக்கழகம் சோமலெவின் ‘வளரும் தமிழ்’ நூலைப் பாடநூலாக்கியுள்ளது.
- அமெரிக்காவின் பென்சில்வேனியா மற்றும் வடக்கு அயோவா பல்கலைக்கழகங்கள் தெற்காசிய நாடுகளின் உற்ற ஆலோசகராக சோமலெவினைப் பெருமைப்படுத்தியுள்ளன.
# சோமலெ

## இலக்கியப்பணி

- சோமலெவின் மாவட்ட வரிசை நூல்கள் தமிழ்நாட்டு மாவட்டங்களின் பழமை, சிறப்புகள்,நிலவமைப்பு, மக்கள்தொகை எனப் பல்வேறு கோணங்களிலும் தகவல்களைக் கொண்டுள்ள தகவல் களஞ்சியங்களாகத் திகழ்கின்றன.
- இவர்தம் வெளிநாட்டுப் பயணநூல்கள் ஒவ்வொரு நாட்டிற்குமான தனிச்சிறப்புகளையும் பண்பாட்டுப் பழக்கவழக்கங்களையும் வரலாற்று நிகழ்வுகளையும் ஒப்பிட்டுக்கூறித் தெளிவுறுத்துகின்றன.
- ‘வளரும் தமிழ்’ என்னும் மொழி ஆராய்ச்சி நூல் தமிழ் மொழியின் வளமை, தமிழ் அறிஞர்கள் மற்றும் அவர்களது தமிழ்ப்பணிகள் பற்றி எடுத்துரைப்பதாக அமைந்துள்ளது.
- ‘செட்டிநாடும் செந்தமிழும்' என்னும் நூல் நகரத்தார்கள் செய்த தமிழ்ப்பணிகள் பற்றிய தகவல்களை உள்ளடக்கியுள்ளது.
- தமிழரின் வாழ்வியல், பண்பாடு, பழக்கவழக்கம், விழாக்கள் உள்ளிட்டவற்றை தெளிவுற எடுத்துரைக்குமாறு ‘தமிழ்நாட்டு மக்களின் மரபும் பண்பாடும்’ என்னும் நூலினைப் படைத்துள்ளார். இந்நூலை இந்திய மொழிகள் பலவற்றிலும் நேஷனல் புக் டிரஸ்ட் மொழிபெயர்த்து வெளியிட்டுள்ளது.
- ‘ஒரு சில கதைகள்’ என்னும் சிறுவர்களுக்கான நூலினையும் அரசுத் தூதுவர்களிடம் இருக்கவேண்டிய குணநலன்கள், ஆளுமைகள் பற்றிய ‘நீங்களும் தூதுவர் ஆகலாம்’ எனும் நூலினையும் எழுதியுள்ளார்.
- தமிழ்மொழி மட்டுமின்றி ஆங்கிலத்திலும் நூல்கள் மற்றும் மலர்கள் வெளியிட்டுள்ளார். Meet The U.S.A., Aspects of Politcal Ideas and Institutions in Ancient India எனும் இருநூல்களை ஆங்கிலத்திலிருந்து தமிழில் மொழிபெயர்ப்புச் செய்துள்ளார்.
- சோமலெ கடிதங்கள் எழுதும் பழக்கம் கொண்டவர். குறிப்பாகத் தன் மகன் சோமசுந்தரத்திற்குப் பல்வேறு கடிதங்கள் எழுதியுள்ளார். அவை குடும்பம், சமுதாயம், பொதுவாழ்வு, உலகநடப்பு, வாழ்வியலுக்குத் தேவையான சிந்தனைகள் உள்ளிட்ட நீண்ட கடிதங்களாக இருக்கும். திரு. சோமசுந்தரம் தன் தந்தையாரின் கடிதங்கள் பற்றித் தெரிவிக்கும்போது “சுருக்கமாக இவை நேருஜி இந்திரா காந்திக்கு எழுதிய கடிதங்கள் போன்றவை” என்று கூறியுள்ளார்.
- சோமலெவின் படைப்புகள் அவர் மிகச்சிறந்த கள ஆய்வாளர் என்பதனை உணர்த்துகின்றன.
# சோமலெ

## சமுதாயப்பணி

- இலக்கியப் பணிகளோடு இவர் ஆற்றிய சமூகப் பணிகளும் எண்ணற்றவை. “இலக்குமணக் கோபமது ஊர்க்கு லாபம்” என்று கவிஞர் தாராபாரதி சோமலெ பற்றிக் குறிப்பிட்டிருப்பது அவரின் எண்ணங்களும் செயல்பாடுகளும் சமுதாய நலனைப் பேணுவதற்காக அவரளித்த முக்கியத்துவத்தினை உணர்த்துகின்றன.
- சோமலெ, தான் பிறந்த மண்ணுக்கும் மக்களுக்கும் பயனளிக்கும் வகையில் நெற்குப்பையில் நூலகம், வங்கி, தொலைபேசி நிலையம், காவல் நிலையம், அஞ்சலகம் போன்றவை அமைவதற்கு உறுதுணையாக இருந்துள்ளார்.
- சோமலெ தனது பெற்றோரின் நினைவாக மதுரை மாவட்டம் கொடுக்கம்பட்டி அருகே பேப்பனையம்பட்டியில் சோமசுந்தர விநாயகர் திருக்கோயில் கட்டியுள்ளார்.
- “இல்லை என்றவர்களுக்குக் கொடுத்து உதவுவதில் அவர்களுக்கு நிகர் அவர்களே” என்று எட்டு ஆண்டுகாலம் (1969-1977) சோமலெவின் உதவியாளராக இருந்த திரு. சரவணன் தெரிவித்துள்ளார்.
# சோமலெ

## சோமலெவின் நினைவாக

- சோமலெவின் நினைவாக அவரின் குடும்பத்தார் நெற்குப்பையில் அமைத்த **“சோமலெ நினைவு நூலகம்”** அரசின் கிளை நூலகமாக மாணவ மாணவிகளும் பொதுமக்களும் பயனுறும் வகையில் தமிழகத்தின் மிகச் சிறந்த கிராம நூலகங்களில் ஒன்றாகச் செயல்பட்டு வருகிறது.
- நூலகத்தைப் பயன்படுத்தும் வாசகர்களைக், குறிப்பாக மாணவர் களை ஊக்குவிக்கும் விதமாக **‘நல்வாசகர் விருது’** வழங்கிச் சிறப்பிக்கின்றனர்.
- ஆண்டுதோறும் சோமலெவின் பிறந்தநாள் மற்றும் நினைவு நாளன்று சோமலெ நினைவு நூலகத்தில் நிகழ்வுகள் நடத்தப்பட்டு வருகின்றன.
- 2021ஆம் ஆண்டு சோமலெ நூற்றாண்டு விழா கொண்டாடப்பட்டது. தொடர்ந்து தமிழ்ச் சமூகத்திற்கு சோமலெவின் படைப்புகளைக் கொண்டு செல்லும் நோக்கில் தமிழ்நாட்டின் மாவட்டங்கள்தோறும் நிகழ்வுகள் நடத்தப்பட்டு வருகின்றது.
- 25.11.2021 அன்று சாகித்திய அகாதெமி மற்றும் சாத்தூர் ஸ்ரீ எஸ். இராமசுவாமி நாயுடு ஞாபகார்த்தக் கல்லூரியும் இணைந்து **‘சோமலெ நூற்றாண்டு விழா’** நிகழ்வாக உரையரங்கத்தை நடத்தினர். இதில் சோமலெவின் நூல்கள் குறித்து வெவ்வேறு தலைப்புகளில் அறிஞர்கள் பலர் உரை வழங்கினர்.
- 18.03.2022 அன்று மதுரை டோக் பெருமாட்டி கல்லூரி<nowiki/>யில் சோமலெவினைச் சிறப்பிக்கும் நோக்கிலும் அரசுப் பள்ளி மாணவர்களை ஊக்கப்படுத்தும் நோக்கிலும், மதுரை மாவட்டம் தொடர்பான திறனறி போட்டிகள் நடத்தப்பட்டன.
- சோமலெ மதுரை மாவட்டம் பேப்பனையம்பட்டியில் தன் தந்தையின் நினைவாகக் கட்டிய அருள்மிகு சோமசுந்தர விநாயகர் கோவில் அப்பகுதி மக்களுக்கு கல்வி மற்றும் சழுதாயப் பணிகளைச் செய்துவருகிறது.
# சோமலெ

## மறைவு

சோமலெ சென்னை அண்ணாசாலையில் உள்ள அஞ்சல் நிலையத்தில் 1986 ஆம் ஆண்டு நவம்பர் திங்கள் நான்காம் நாளன்று (04.11.1986) தனது உலக வாழ்வை நிறைவு செய்தார்.
# சோமலெ

## சோமலெ பற்றிய நூல்கள்

- சோமலெ - மெய்யப்பன் ச. (1988)  
- இந்திய இலக்கியச் சிற்பிகள் ‘சோமலெ’ - நிர்மலா மோகன் (2001)  
- செந்தமிழ்த்தேனீ சோமலெ - முனைவர் இரா. மோகன் (2002)  
- அப்பா அப்பப்பா… - சோமலெ சோமசுந்தரம் (2020)  
- உலகம் சுற்றிய தமிழர் சோமலெ - முனைவர் தேவிநாச்சியப்பன் (2021)
# சோமலெ

## சோமலெ நூல்கள் மீதான ஆய்வுகள்'

- 2021-இல் சென்னை மாநிலக் கல்லூரி தமிழ்த்துறைப் பேராசிரியர் முனைவர் ப. தாமரைக்கண்ணன் அவர்களின் மேற்பார்வையில் ஆய்வாளர் திரு. மு. வினோத் சோமலெவின் 'செங்கற்பட்டு மாவட்டம்' என்னும் நூலை ஆய்வுசெய்து ஆய்வியல் நிறைஞர் (M. Phil.) பட்டத்தினைப் பெற்றுள்ளார்.
- மதுரை டோக் பெருமாட்டி கல்லூரி தமிழ் உயராய்வு நடுவத்தில் முனைவர்அ. கவிதாராணி அவர்களின் மேற்பார்வையின்கீழ் ஆய்வாளர் ஜா. திக்லா தங்கமயில் ‘சோமலெவின் எழுத்தாளுமை’ என்னும் தலைப்பில் முனைவர் பட்ட ஆய்வினை மேற்கொண்டுள்ளார்.
# சோமலெ

## நாட்டுடமை

சோமலெயின் நூல்களை நாட்டுடமை ஆக்குவதாக தமிழ்நாடு அரசு 2022 திசம்பரில் அறிவித்தது. அதற்காக தமிழ்நாடு அரசு ரூ 10 இலட்சம் இவரது வாரீசுகளுக்கு வழங்குவதாக தெரிவித்தது.
# இந்தியாவின் தற்போதைய எதிர்க்கட்சித் தலைவர்கள் பட்டியல்

**இந்தியாவின் தற்போதைய எதிர்க்கட்சித் தலைவர்கள் பட்டியல்** (*List of current Indian opposition leaders*) பட்டியல் என்பது இந்தியாவில் உத்தியோக பூர்வ எதிர்க்கட்சிகளில் மக்களவை எதிர்க்கட்சித் தலைவர், மாநிலங்களவை எதிர்க்கட்சித் தலைவர் மற்றும் இந்திய மாநிலங்கள் மற்றும் ஒன்றிய பிரதேசங்களின் சட்டப் பேரவைகள் மற்றும் சட்டமன்ற மேலவையின் தற்போதைய எதிர்க்கட்சித் தலைவர்கள் பட்டியல் ஆகும்.
# இந்தியாவின் தற்போதைய எதிர்க்கட்சித் தலைவர்கள் பட்டியல்

## இந்திய நாடாளுமன்றம்

இந்திய நாடாளுமன்றத்தில் தற்போதைய எதிர்க்கட்சித் தலைவர்களின் பட்டியல் இது:
# இந்தியாவின் தற்போதைய எதிர்க்கட்சித் தலைவர்கள் பட்டியல்

## இந்திய நாடாளுமன்றம்

### மக்களவை

| மக்களவை | N/A | } |
| --- | --- | --- |
# இந்தியாவின் தற்போதைய எதிர்க்கட்சித் தலைவர்கள் பட்டியல்

## இந்திய நாடாளுமன்றம்

### மாநிலங்களவை

| மாநிலங்களவை
! காலியிடம் | } |
| --- | --- |
# இந்தியாவின் தற்போதைய எதிர்க்கட்சித் தலைவர்கள் பட்டியல்

## மாநிலங்கள் மற்றும் ஒன்றியப் பிரதேசங்களின் சட்டமன்றங்கள்

### மாநில சட்டப் பேரவைகள்

இது இந்திய மாநிலங்கள் மற்றும் ஒன்றியப் பிரதேசங்களின் சட்டமன்றங்களில் தற்போதைய எதிர்க்கட்சித் தலைவர்களின் பட்டியல்:
| ஆந்திரா
!நா. சந்திரபாபு நாயுடு | தெதே |  |
| --- | --- | --- |
| அருணாசலம் |  |  |
| அசாம்
! தீபாப்ராடா சைகியா | இதேகா |  |
| பீகார்
! விஜய் குமார் சின்கா | பாஜக |  |
| சத்தீசுகார்
! நாராயணன் சந்தெல் | பாஜக |  |
| தில்லி
! இராம்வீர் சிங் பீதுரி | பாஜக |  |
| கோவா
! யூரி அலெமாவ் | இதேகா |  |
| குஜராத்
! சுக்ராம் இரத்வா | இதேகா |  |
| அரியானா
!பூபேந்தர் சிங் ஹூடா | இதேகா |  |
| இமாச்சலப் பிரதேசம்
! ஜெய் ராம் தாக்கூர் | பாஜக |  |
| சம்மு காசுமீர் |  |  |
| சார்க்கண்டு
!பாபுலால் மராண்டி | பாஜக |  |
| கர்நாடகம்
!சித்தராமையா | இதேகா |  |
| கேரளா
!வ. தா. சதீசன் | இதேகா |  |
| மத்தியப் பிரதேசம்
!கோவிந்த் சிங் | இதேகா |  |
| மகாராட்டிரம்
!அஜித் பவார் | தேகா |  |
| மணிப்பூர் |  |  |
| மேகாலயா
!முகுல் சங்மா | அஇதிகா |  |
| மிசோரம்
! லாலுதுகாவ்மா | சோதேகா |  |
| நாகாலாந்து |  |  |
| ஒடிசா
! ஜெயநாராயணன் மிசுரா | பாஜக |  |
| புதுச்சேரி
!ஆர். சிவா | திமுக |  |
| பஞ்சாப்
!பார்த்தாப் சிங் பஜ்வா | இதேகா |  |
| ராஜஸ்தான்
! குலாப் சந்த் கத்தாரியா | பாஜக |  |
| சிக்கிம் |  |  |
| தமிழ்நாடு
!எடப்பாடி க. பழனிசாமி | அதிமுக |  |
| தெலங்காணா |  |  |
| திரிபுரா
!மாணிக் சர்க்கார் | சிபிஎம் |  |
| உத்தரப் பிரதேசம்
!அகிலேஷ் யாதவ் | சக |  |
| உத்தரகாண்டம்
! யசுபால் ஆரியா | இதேக |  |
| மேற்கு வங்காளம்  
!சுவேந்து அதிகாரி | பாஜக | } |
# இந்தியாவின் தற்போதைய எதிர்க்கட்சித் தலைவர்கள் பட்டியல்

## மாநிலங்கள் மற்றும் ஒன்றியப் பிரதேசங்களின் சட்டமன்றங்கள்

### மாநில சட்ட மேலவைகள்

இந்திய மாநிலங்களின் சட்டமன்ற மேலவையின் தற்போதைய எதிர்க்கட்சித் தலைவர்களின் பட்டியல் இது:
| ஆந்திரப் பிரதேசம்
! யனமல ராம கிருஷ்ணுடு | தெதே |
| --- | --- |
| பீகார்
! சாம்ராட் சௌத்ரி | பா.ஜ.க |
| கர்நாடகா
! பி.கே.ஹரிபிரசாத் | இதேகா |
| மகாராட்டிரா
! அம்பாதாஸ் தன்வே | சிசே |
| தெலங்காணா |  |
| உத்தரப்பிரதேசம் | } |
# இந்தியாவின் தற்போதைய எதிர்க்கட்சித் தலைவர்கள் பட்டியல்

## மேலும் பார்க்கவும்

- தற்போதைய இந்திய ஆளுநர்களின் பட்டியல்
- தற்போதைய இந்திய முதல்வர்களின் பட்டியல்
- தற்போதைய இந்திய தலைமை நீதிபதிகளின் பட்டியல்
- மக்களவை எதிர்க்கட்சித் தலைவர்
- மாநிலங்களவை எதிர்க்கட்சித் தலைவர்
- உத்தியோகபூர்வ எதிர்க்கட்சி
# பக்வா

**பக்வா அல்லது பாக்வா** (**Bhagwa** or **Bhagwah**), வட இந்தியாவில் உள்ள ஜம்மு காஷ்மீர் ஒன்றியப் பகுதியில் உள்ள தோடா மாவட்டத்தில் உள்ள தோடா வருவாய் வட்டத்தில் உள்ள கிராம ஊராட்சி ஆகும். செனாப் சமவெளியில் ஜம்மு வருவாய் கோட்டத்தில் அமைந்த பக்வா, மாவட்டத் தலைமையிடமான தோடா நகரத்திலிருந்து 14 கிலோ மீட்டர் தொலைவிலும்: மாநிலத் தலைநகரான சிறிநகருக்கு தென்கிழக்கே 245 கிலோ மீட்டர் தொலைவிலும் உள்ளது.
# பக்வா

## மக்கள் தொகை பரம்பல்

2011 இந்திய மக்கள் தொகை கணக்கெடுப்பு படி 1088 வீடுகள் கொண்ட
பக்வா சிற்றூரின் மக்கள் தொகை 5,907 ஆகும். அதில் ஆண்கள் 2950 மற்றும் பெண்கள் 2957 ஆக உள்ளனர். பாலின விகிதம் 1000 ஆண்களுக்கு 1002 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 21.45% ஆகவுள்ளனர். இதன் சராசரி எழுத்தறிவு 52.46% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 240 மற்றும் 130 ஆகவுள்ளனர்.
# பிஷ்னா

**பிஷ்னா** (**Bishnah** or **Bishna**), வட இந்தியாவின் ஜம்மு காஷ்மீர் ஒன்றியப் பகுதியின் ஜம்மு மாவட்டத்தில் அமைந்த பிஷனா வருவாய் வட்டத்தித்தின் நிர்வாகத் தலைமையிடம் மற்றும் நகராட்சி ஆகும். இது ஜம்மு நகரத்திற்கு தெற்கே 16 கிலோ மீட்டர் தொலைவில் உள்ளது. இது கடல் மட்டத்திலிருந்து 292 மீட்டர் (961 அடி) உயரத்தில் உள்ளது.
# பிஷ்னா

## மக்கள் தொகை பரம்பல்

2011 இந்திய மக்கள் தொகை கணக்கெடுப்பு படி 13 வார்டுகளும், 2,153 வீடுகளும் கொண்ட பிஷ்னா நகரத்தின் மக்கள் தொகை 10,719 ஆகும். அதில் ஆண்கள் 5,676 மற்றும் பெண்கள் 5,043 ஆக உள்ளனர். பாலின விகிதம் 1000 ஆண்களுக்கு 888 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 9% ஆகவுள்ளனர். இதன் சராசரி எழுத்தறிவு 86% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 4,336 மற்றும் 39 ஆகவுள்ளனர்.  
இதன் மக்கள் தொகையில் இந்துக்கள் 97.87%, இசுலாமியர் 0.84%, பௌத்தர்கள் , சமணர்கள் ,
சீக்கியர்கள் 0.46%, கிறித்தவர்கள் 0.76%மற்றும் பிறர் 0.07% ஆகவுள்ளனர்.
# தோரு சகாபாத்

**தோரு சகாபாத்** (**Doru Shahabad** (also written as **Dooru Shahabad** or only **Doru**), வட இந்தியாவின் ஜம்மு காஷ்மீர் ஒன்றியப் பகுதியில் உள்ள அனந்தநாக் மாவட்டத்தில் உள்ள தோரு வருவாய் வட்டத்த்தின் தலைமையிட நகரம் மற்றும் நகராட்சி ஆகும். இது மாவடடத் தலைமையிடமான அனந்தநாக்கிற்கு 21.1 கிலோ மீட்ட்ர் தொலைவிலும்; மாநிலத் தலைநகரான காஷ்மீருக்கு தென்கிழக்கே 81.5 கிலோ மீட்டர் தொலைவிலும் உள்ளது. இது தேசிய நெடுஞ்சாலை எண் 44ல் உள்ளது.
# தோரு சகாபாத்

## மக்கள் தொகை பரம்பல்

2011 இந்திய மக்கள் தொகை கணக்கெடுப்பு படி தோரு ச்காபாத் நகரத்தின் மக்கள் தொகை 19,429 ஆகும். அதில் ஆண்கள் 53% மற்றும் பெண்கள் 47% ஆக உள்ளனர். பாலின விகிதம் 1000 ஆண்களுக்கு பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 23% ஆகவுள்ளனர். இதன் சராசரி எழுத்தறிவு 70.61% ஆகவுள்ளது.
# லோக்ரிஸ்

**லோக்ரிஸ்** (*Locris*, ; ; ) என்பது பண்டைய கிரேக்கத்தின் ஒரு பகுதியும், லோக்ரியர்களின் தாயகமும் ஆகும். இது மூன்று வெவ்வேறு மாவட்டங்களைக் கொண்டது.
# லோக்ரிஸ்

## லோக்ரியன் பழங்குடியினர்

கலபிரியாவில் ( இத்தாலி ) உள்ள உலொக்கிரி நகரம் பழங்காலத்தில் "எபிஸ்பிரியன் லோக்ரிஸ்" என்றும் அழைக்கப்பட்டது. இது மாக்னா கிரேசியாவில் லோக்ரியர்களால் நிறுவப்பட்ட ஒரு குடியேற்றமாகும். இதை நிறுவியவர்கள் ஓபன்டியன் லோக்ரியன்களா அல்லது ஓசோலியன் லோக்ரியன்களா என்பதில் சில கருத்து வேறுபாடுகள் உள்ளன.
# லோக்ரிஸ்

## பண்டைய லோக்ரிஸ்

லோக்ரியர்களின் பிரதேசம் டோரிஸ் மற்றும் போசிசால் மூன்றாகப் பிரிக்கப்பட்டது. ஒருவேளை லோக்ரியன் மீதான தொடர்ச்சியான துவக்ககால படையெடுப்பின் காரணமாக இவ்வாறு பிரிக்கப்பட்டு இருக்கலாம். லோக்ரியர்களை அதன் அண்டை நாடுகள் ஆதிக்கம் செலுத்த முனைந்தன. இவர்கள் கிரேக்க வரலாற்றில் சிறிய பங்கைக் கொண்டிருந்தனர்.  
போசிசின் தென்மேற்கில் ஓசோலியன் லோக்ரிஸ் பிராந்தியம் இருந்தது, இது கொரிந்து வளைகுடாவின் வடக்கு கடற்கரையில், நௌபாக்டஸ் மற்றும் கிரைசா ஆகியவற்றுக்கு இடையே அமைந்துள்ளது. ஓசோலியன் லோக்ரிசின் முக்கிய நகரங்களாக ஆம்பிசா, நௌபாக்டஸ் ஆகியவை அதன் துறைமுகங்களாக இருந்தன. போசிசின் வடகிழக்கில் ஓபன்டியன் லோக்ரிஸ் இருந்தது, அதன் முக்கிய மாநகரமான ஓபசின் பெயரிடப்பட்டது. போசிசின் வடக்கே எபிக்னெமிடியன் லோக்ரிஸ், தெர்மோபைலேயின் கணவாய்க்கு அருகில் அமைந்துள்ளது.  
ஓபன்டியன் லோக்ரியர் மற்றும் எபிக்னெமிடியன் லோக்ரியர் போன்றோர் பெரும்பாலும் ஒரே மக்களாகக் கருதப்படுகிறார்கள். பழக்கவழக்கங்களில் தனித்தனியானவர்களாக கருதப்படுகின்றன. ஓபன்டியன் லோக்ரிஸ் மற்றும் எபிக்னெமிடியன் லோக்ரிசின் பிரதேசங்கள் ஒரு தொடர்ச்சியான அலகாக இல்லை. அவை போசிசால் பிரிக்கப்பட்டன
# லோக்ரிஸ்

## பண்டைய லோக்ரிஸ்

### ஓசோலியன் லோக்ரிஸ்

ஓசோலியன் லோக்ரிசின் முக்கிய நகரங்கள் ஆம்பிசா, நௌபாக்டஸ் ஆகியவை ஆகும். இன்று, இப்பகுதி கிரேக்கத்தின் பிராந்திய அலகுகளான ஏட்டோலியா-அகார்னானியா, போசிஸின் ஆகியவற்றின் ஒரு பகுதியாக உள்ளன.
# லோக்ரிஸ்

## பண்டைய லோக்ரிஸ்

### ஓபன்டியன் லோக்ரிஸ்

ஓபுன்டியா லோக்ரிசின் முக்கிய நகரங்களாக ஓபஸ், லாரிம்னா போன்றவை இருந்தன. இன்று, ஓபுன்டியா லோக்ரிசானது கிரேக்கத்தின் நவீன பிராந்திய அலகான பிதியோடிசின் பகுதியாக உள்ளது.
# லோக்ரிஸ்

## பண்டைய லோக்ரிஸ்

### எபிக்னெமிடியன் லோக்ரிஸ்

எபிக்னெமிடியன் லோக்ரிசின் முக்கிய நகரங்கள் நைசியா, திரோனியம் ஆகியவை ஆகும். இன்று, எபிக்னெமிடியன் லோக்ரிஸ் நவீன கிரேக்க பிராந்திய அலகான பிதியோடிசின் ஒரு பகுதியாக உள்ளன.
# லோக்ரிஸ்

## மாகாணம்

லோக்ரிஸ் மாகாணம் ( பிதியோடிஸ் மாகாணத்தின் மாகாணங்களில் ஒன்றாக இருந்தது. அதன் தலைநகராக அட்லாண்டி நகரம் இருந்தது. அந்த பிரதேசம் தற்போதைய நகராட்சிகளான அம்ஃபிக்லியா-எலேடியா, லோக்ரோய், கமேனா வௌர்லாவை கொண்டதாக இருந்தது. இந்த மாகாணம் 2006 இல் ஒழிக்கப்பட்டது.
# 2022 ஜி-20 பாலி உச்சிமாநாடு

*ஜி-20 பாலி உச்சிமாநாடு, 2022* இந்தோனேசியாவின் அதிபர் ஜோக்கோ விடோடோ தலைமையில் பாலித் தீவில் 15 மற்றும் 16 நவம்பர் 2022 ஆகிய இரண்டு நாட்களாக நடைபெற்றது. இது இருபது நாடுகளில் குழுவின் (G20) பதினேழாவது கூட்டமாகும்.  
2021 ஜி-20 ரோம் உச்சி மாநாட்டின் முடிவில் இம்மாநாட்டின் தலைமைப் பதவி 1 டிசம்பர் 2021 அன்று இத்தாலிய பிரதமர் மரியோ டிராகியிடமிருந்து, இந்தோனேசியாவின் அதிபர் ஜோக்கோ விடோடோவுக்கு மாற்றப்பட்டது. 2023-ஆம் ஆண்டிற்கான உச்சி மாநாடு இந்தியாவில் நடைபெறுவதால், இதன் தலைமைப் பதவியை இந்தியப் பிரதமர் நரேந்திர மோதியிடம், இந்தோனேசிய அதிபர் இம்மாநாட்டின் முடிவில் வழங்கினார்.
# 2022 ஜி-20 பாலி உச்சிமாநாடு

## ஆயத்தப் பணிகள் & பாதுகாப்பு பணிகள்

ஜி-20 நிகழ்வுகளுக்கு இந்தோனேசிய அரசு ரூபாய் 674 பில்லியன் (~மில்லியன் அமெரிக்க டாலர் நிதி ஒதுக்கீடு செய்தது. நிகழ்வின் பாதுகாப்பிற்காக, பாலியில் உள்ள 6,000 வீரர்கள் உட்பட 10,000 காவல்துறை அதிகாரிகள் மற்றும் 18,000 வீரர்களை இந்தோனேசிய அரசாங்கம் பாதுகாப்பு நிறுத்தியுள்ளது. உச்சிமாநாட்டிற்கு சற்று முன்பும், அதன் போதும், பின்பும் பாலி பன்னாட்டு விமான நிலையத்திற்கான வான் சேவைகள் தடைசெய்யப்பட்டது. வணிக விமானங்களுக்கான வரையறுக்கப்பட்ட இயக்க நேரம் மற்றும் வணிக விமானங்கள் இரவில் தங்குவதற்கு தடை விதிக்கப்பட்டது. சில விமானங்கள் அருகிலுள்ள சுரபயா, லோம்போக் மற்றும் மகஸ்ஸர் விமான நிலையங்களுக்கு திருப்பி விடப்படுகிறது.
# 2022 ஜி-20 பாலி உச்சிமாநாடு

## நிகழ்ச்சி நடைபெறும் இடம்

ஜி-20 உச்சிமாநாடு பாலித் தீவின் படுங் ரீஜென்சியில் உள்ள நுசா துவாவின் அபூர்வா கெம்பின்ஸ்கி நட்சத்திர விடுதியில் நடைபெறுகிறது.[10] ஊடக மையத்திற்கான நுசா துவா மாநாட்டு மையம், வாழ்க்கைத் துணைத் திட்டத்திற்கான சோஃபிடெல் பாலி நுசா துவா பீச் ரிசார்ட், சதுப்புநில நடவு அமர்வுக்கான நுகுரா ராய் கிராண்ட் ஃபாரஸ்ட் பார்க் மற்றும் காலா விருந்துக்கு கருடா விஷ்ணு கென்கானா ஆகியவை ஜி20 உச்சிமாநாட்டின் மற்ற இடங்களாகும்.
# 2022 ஜி-20 பாலி உச்சிமாநாடு

## சிக்கல்கள்

2022 உக்ரைன் மீதான ரஷ்ய படையெடுப்பைத் தொடர்ந்து, சில நாடுகள் உருசிய அதிபர் விளாடிமிர் புடினை G-20ல் இருந்து விலக்க வேண்டும் என்று வலியுறுத்தியது. சீனாவின் வெளியுறவு அமைச்சகத்தின் செய்தித் தொடர்பாளர் வாங் வென்பின் இதனை ஏற்கவில்லை. எந்த உறுப்பினருக்கும் மற்றொரு நாட்டை உறுப்பினராக இருந்து நீக்க உரிமை இல்லை என்று கூறினார். கனடா பிரதம மந்திரி ஜஸ்டின் ட்ரூடோ, ரஷ்யாவின் பங்கேற்பை குழு "மறு மதிப்பீடு" செய்ய வேண்டும் என்று கூறினார். இந்தோனேசிய அரசாங்கம் ஆரம்பத்தில் உக்ரைன் மீதான ரஷ்ய படையெடுப்பை கூட்டத்தின் நிகழ்ச்சி நிரலில் இருந்து விலக்கி வைக்க முயற்சித்தது. வெளியுறவு மந்திரி ரெட்னோ மார்சுடி, தனது நாட்டின் அரசாங்கம் மற்ற உறுப்பினர்களின் கருத்துக்கள் மற்றும் பரிந்துரைகளை பரிசீலிக்கும் ஆனால் அந்த உச்சிமாநாடு தொற்றுநோய் மற்றும் பொருளாதார மீட்சியில் கவனம் செலுத்தும் என்று கூறினார்.  
ஏப்ரல் 2022 இல், அமெரிக்காவின் கருவூலச் செயலர் ஜேனட் யெல்லன், பாலி உச்சிமாநாட்டில் ரஷ்யப் பிரதிநிதிகள் அடங்கிய அமர்வுகளில் பங்கேற்கப் போவதில்லை என்று கூறினார். 2022 ஜி-20 உச்சிமாநாட்டில் ருசியாவை அகற்றப்பட வேண்டும் என்பதில் ஒருமித்த கருத்து இல்லை என்றாலும், கூட்டங்களில் பிரதிநிதிகள் மத்தியில் ரஷ்யாவை அகற்றுவது ஒரு குறிப்பிடத்தக்க விஷயமாக இருந்தது என்று அவர் கூறினார்.  
இந்தோனேசியாவின் அதிபர் ஜோக்கோ விடோடோ ஏப்ரல் மாதம் உக்ரைன் ஜனாதிபதி வோலோடிமிர் ஜெலென்ஸ்கியை மாநாட்டிற்கு அழைத்தார். அதே சமயம் விளாடிமிர் புடின் ஜோகோ விடோடோவுடன் தொலைபேசி அழைப்பில் தானும் மாநாட்டில் கலந்து கொள்வதாக உறுதிப்படுத்தினார். முந்தைய ஆஸ்திரேலிய பிரதம மந்திரி அந்தோனி அல்பானீஸ் ரஷ்யாவின் வருகையைப் பொருட்படுத்தாமல் மாநாட்டில் கலந்து கொள்வதாகக் குறிப்பிட்டார். விளாதிமிர் புட்டின் மாநாட்டில் கலந்து கொண்டால் கனடா கலந்து கொள்ளும் என்றும் ட்ரூடோ கூறினார்.
# 2022 ஜி-20 பாலி உச்சிமாநாடு

## இந்தோனேசியாவின் நிலக்கரியால் கார்பன் உமிழ்வு

G-7 நாடுகள், ஐரோப்பிய ஒன்றிய நாடுகளான, டென்மார்க் மற்றும் நார்வே இந்தோனேசியாவின் நிலக்கரி பொருளாதாரத்திற்கு ஈடு செய்ய 20 பில்லியன் அமெரிக்க டாலர் ஒப்பந்தத்தை அறிவித்தன.
# 2022 ஜி-20 பாலி உச்சிமாநாடு

## இதனையும் காண்க

- ஜி-20
- ஜி-7
- ஜி4 நாடுகள்
- ஜி8
- ஜி8+5
# மிசெல் இயோ

**மிசெல் இயோ சூ கெங்** (ஆங்கிலம்: Michelle Yeoh Choo Kheng, ( ; பிறப்பு - 6 ஆகத்து 1962) ஒரு மலேசிய நடிகை ஆவார். **மிசெல் கான்** என்று சில திரைப்படங்களில் நடித்துள்ளார். ஜேம்ஸ் பாண்ட் திரைப்படம் *டுமாற்றோ நெவர் டைசு* (1997) மற்றும் ஆங் லீயின் திரைப்படம் *குரௌச்சிங் டைகர் ஹிடன் டிராகன்* (2000), *குங் பூ பாண்டா 2* (2011; குரல்), *குரேசி ரிச் ஏசியன்சு* (2018), மார்வெல் திரைப் பிரபஞ்சம் திரைப்படம் *சாங்க்-சி அண்ட் தி லெஜெண்ட் ஒப் தி டென் ரிங்ஸ்* (2021) ஆகிய திரைப்படங்களில் நடித்துள்ளார்.  
2022 ஆம் ஆண்டில் இவர் *எவரிதிங் எவரிவேர் ஆல் அட் ஒன்சு* என்னும் அறிவியல் புனைவுத் திரைப்படத்தில் முக்கிய கதாப்பாத்திரத்தில் நடித்துள்ளார்.  
2008 இல் அழுகிய தக்காளிகள் இணையதளம் இவரை திரையுலகின் மிகச்சிறந்த ஆக்சன் நடிகையாக பட்டியலிட்டது. 1997 இல் *பீப்பிள்* இதழ், உலகின் 50 மிக அழகிய நபர்களில் ஒருவராக மிசெல் இயோவின் அறிவித்தது. 2022 இல், *டைம்* இதழ் இவரை உலகின் அதிக செல்வாக்குடைய 100 நபர்களில் ஒருவராக அறிவித்தது.
# பெரே (கிரேக்கம்)

**பெரே** (*Pherae* கிரேக்கம் : **Φεραί** ) என்பது பண்டைய கிரேக்கத்தின் பண்டைய தெசலியின் தென்கிழக்கில் இருந்த ஒரு நகரம் மற்றும் போலிஸ் (நகர அரசு) ஆகும். பழமையான தெசலியன் நகரங்களில் இதுவும் ஒன்றாகும். இது பண்டைய பெலாஸ்ஜியோடிசின் தென்கிழக்கு மூலையில் அமைந்திருந்தது. இசுட்ராபோவின் கூற்றுப்படி, இது பகாசே வளைகுடாவில் அதன் துறைமுகமான பகாசேயில் இருந்து லேக் போபீஸ் 90 ஸ்டேடியனுக்கும் குறைவான தொலைவில் இருந்தது. இதன் தளம் நவீன நகரமான வெலஸ்டினோவில் உள்ளது.  
பெலோபொன்னேசியப் போரின் தொடக்கத்தில் ஏதென்சின் ஆரம்பகால தெசலியன் ஆதரவாளர்களின் பெயர் பட்டியலில் பெரேயை துசிடிடீஸ் குறிப்பிட்டுள்ளார் (பெலோபொன்னேசியப் போரின் வரலாறு 2.22). போரின் முடிவில் லிகோஃப்ரான் பெரேயில் ஒரு சர்வாதிகார ஆட்சியை நிறுவினார். அவரது மரணத்தில் அவரது மகன் ஜேசன் சர்வாதிகாரி ஆனார். கிமு 374 வாக்கில் தெசலி முழுவதும் அவரது ஆட்சியின் கீழ் கொண்டுவந்தார். மாக்கெடோனின் பிலிப் கிமு 352 இல் பெரேவைக் கைப்பற்றி தெசலியை மாசிடோனிய ஆட்சிக்கு உட்படுத்தினார்.  
உரோமானிய காலங்களில் பெரே எலனிய கிரேக்க பேரரசரான சிரியாவின் ஆண்டியோகசால் கிமு 191 இல் கைப்பற்றப்பட்டது. ஆனால் அதே ஆண்டு இதை உரோமானிய தூதரான மணியஸ் அசிலியஸ் கிளப்ரியோவிடம் இழந்தார்.
# மாநிலங்களவை எதிர்க்கட்சித் தலைவர்

**மாநிலங்களவை எதிர்க்கட்சித் தலைவர்** (*Leader of the Opposition in Rajya Sabha*- IAST: ராஜ்ய சபா ) என்பவர் இந்திய நாடாளுமன்றத்தின் மேல்சபையில் உத்தியோகபூர்வ எதிர்க்கட்சியை வழிநடத்தும் மாநிலங்களவை உறுப்பினராகத் தேர்ந்தெடுக்கப்பட்டவர் ஆவார். இவர் மாநிலங்களவையின் எதிர்க்கட்சித் தலைவர் ஆவார். இவர் ஆட்சியில் இல்லாத மாநிலங்களவையில் உள்ள மிகப்பெரிய அரசியல் கட்சியின் நாடாளுமன்றத் தலைவர் ஆவார்.
# மாநிலங்களவை எதிர்க்கட்சித் தலைவர்

## வரலாறு

மாநிலங்களவையில் 1969 வரை, எதிர்க்கட்சித் தலைவர் பதவி நடைமுறையில் மட்டுமே இருந்தது மற்றும் முறையான அங்கீகாரம், தகுதி அல்லது சிறப்புரிமை எதுவும் இல்லை. பின்னர், எதிர்க்கட்சித் தலைவருக்கு உத்தியோகபூர்வ அங்கீகாரம் வழங்கப்பட்டது. எதிர்க்கட்சித் தலைவரின் சம்பளம் மற்றும் கொடுப்பனவுகள் சட்டம் 1977 மூலம் நீட்டிக்கப்பட்டது. அப்போதிலிருந்து, மாநிலங்களவை தலைவர் மூன்று நிபந்தனைகளைப் பூர்த்தி செய்ய வேண்டும், அதாவது,  
1. இவர் மாநிலங்களைவை உறுப்பினராக இருக்க வேண்டும்
1. மிகப் பெரிய எண்ணிக்கை பலம் (10% உறுப்பினர்) கொண்ட அரசாங்கத்திற்கு எதிரான கட்சி மற்றும்
1. மாநிலங்களவைத் தலைவரால் அங்கீகரிக்கப்பட வேண்டும்  
திசம்பர் 1969-ல், காங்கிரசு கட்சி பாராளுமன்றத்தில் முக்கிய எதிர்க்கட்சியாக அங்கீகரிக்கப்பட்டது. இதன் தலைவராக சியாம் நந்தன் மிசுரா எதிர்க்கட்சித் தலைவராக இருந்தார். சியாம் நந்தன் பிரசாத் மிசுரா பதவிக் காலம் முடித்த பின்னர் எம். எஸ். குருபாதசுவாமி எதிர்க்கட்சித் தலைவராகத் தேர்ந்தெடுக்கப்பட்டார். ஆனால், குருபாதசாமி நியமனம் குறித்து முறையான அறிவிப்பு ஏதுவுமின்றி பதவி வகித்தார்.
# மாநிலங்களவை எதிர்க்கட்சித் தலைவர்

## செயல் மற்றும் பொறுப்புகள்

எதிர்க்கட்சித் தலைவர் சிறுபான்மையினரின் உரிமைகளுக்காக உருவாக்கப்பட்ட அரசாங்கக் கொள்கைகளை அலசிப் பார்க்கிறார். இதன் மீது தேவை என்றால் விவாதத்தைக் கோருவார். இத்தகைய கொள்கை மீதான விவாதங்களை ஆளும் கட்சி தவிர்க்க முயன்றால் அரசாங்கத்தை விமர்சிக்கிறார். தேசியப் பாதுகாப்புக்கு பாதுகாப்பு அச்சுறுத்தல்களை ஏற்படுத்தும்போது, நாட்டின் வெளிநாட்டு உறவுகள் மற்றும் வர்த்தகம் குறித்தும் விவாதிக்க வழிவகுக்கின்றார்.
# மாநிலங்களவை எதிர்க்கட்சித் தலைவர்

## சலுகைகள் மற்றும் சம்பளம்

எதிர்க்கட்சித் தலைவர் அரசின் கொள்கைகளிலும், ஆளும் கட்சியால் செயல்படுத்துவதிலும் குறிப்பிடத்தக்கப் பங்கு வகிக்கின்றனர். சில நேரங்களில், எதிர்க்கட்சித் தலைவர்கள் நாட்டின் தேசியப் பாதுகாப்பு மற்றும் வளர்ச்சி குறித்து அரசிடம் கேள்வி எழுப்புகின்றனர். 1977ஆம் ஆண்டு நவம்பர் 1ஆம் தேதி இந்திய அரசியலமைப்புச் சட்டம் எதிர்க்கட்சித் தலைவர்களுக்கென தனிச் சட்டம் இயற்றிய பிறகு, சம்பளம் அதிகரிக்கப்பட்டது.
# மாநிலங்களவை எதிர்க்கட்சித் தலைவர்

## மாநிலங்களவை எதிர்க்கட்சி தலைவர்கள் பட்டியல்

பின்வரும் உறுப்பினர்கள் மாநிலங்களவையின் எதிர்க்கட்சித் தலைவர்களாக இருந்தனர்.
| எண் | படம் | பெயர் | பதவிக்காலம் | பிரதமர் | கட்சி |  |
| --- | --- | --- | --- | --- | --- | --- |
| *காலியிடம்* | 13 மே 1952 | 17 திசம்பர் 1969 |  |  |  |  |
| 1 | ஷியாம் நந்தன் பிரசாத் மிஸ்ரா | 18 திசம்பர் 1969 | 11 மார்ச் 1971 | இந்திரா காந்தி | நிறுவன காங்கிரசு |  |
| 2 | எம். எஸ். குருபாதசாமி | 24 மார்ச் 1971 | 2 ஏப்ரல் 1972 |  |  |  |
| – | *காலியிடம்* | 2 ஏப்ரல் 1972 | 30 மார்ச் 1977 |  |  |  |
| 3 | கமலாபதி திரிபாதி | 30 மார்ச் 1977 | 15 பிப்ரவரி 1978 | மொரார்ஜி தேசாய் | இந்திய தேசிய காங்கிரசு |  |
| 4 | போலா பாஸ்வான் சாசுதிரி | 24 பிப்ரவரி 1978 | 23 மார்ச் 1978 |  |  |  |
| (3) | கமலாபதி திரிபாதி | 23 மார்ச் 1978 | 8 சனவரி 1980 | மொரார்ஜி தேசாய்  
சரண் சிங் |  |  |
| 5 | லால் கிருஷ்ண அத்வானி | 21 சனவரி 1980 | 7 ஏப்ரல் 1980 | இந்திரா காந்தி | ஜனதா கட்சி |  |
| – | *காலியிடம்* | 7 ஏப்ரல் 1980 | 18 திசம்பர் 1989 | இந்திரா காந்தி  
இராஜீவ் காந்தி | No Official Opposition |  |
| 6 | பி.சிவ் சங்கர் | 18 திசம்பர் 1989 | 2 சனவரி 1991 | வி. பி. சிங் | இந்திய தேசிய காங்கிரசு |  |
| (2) | எம். எஸ். குருபாதசாமி | 28 சூன் 1991 | 21 சூலை 1991 | பி. வி. நரசிம்ம ராவ் | ஜனதா தளம் |  |
| 7 | ஜெயபால் ரெட்டி | 22 சூலை 1991 | 29 சூன் 1992 |  |  |  |
| 8 | சிக்கந்தர் பக்த் | 7 சூலை 1992 | 16 மே 1996 | பாரதிய ஜனதா கட்சி |  |  |
| 9 | எசு. பி. சவாண் | 23 மே 1996 | 1 June 1996 | அடல் பிகாரி வாச்பாய் | இந்திய தேசிய காங்கிரசு |  |
| (8) | சிக்கந்தர் பக்த் (அரசியல்வாதி) | 1 சூன் 1996 | 19 மார்ச் 1998 | தேவ கௌடா  
ஐ. கே. குஜரால் | பாரதிய ஜனதா கட்சி |  |
| 10 | மன்மோகன் சிங் | 21 மார்ச் 1998 | 22 மே 2004 | அடல் பிகாரி வாச்பாய் | இந்திய தேசிய காங்கிரசு |  |
| 11 | ஜஸ்வந்த் சிங் | 3 சூன் 2004 | 16 மே 2009 | மன்மோகன் சிங் | பாரதிய ஜனதா கட்சி |  |
| 12 | அருண் ஜெட்லி | 3 சூன் 2009 | 26 மே 2014 |  |  |  |
| 13 | குலாம் நபி ஆசாத் | 8 சூன் 2014 | 15 பிப்ரவரி 2021 | நரேந்திர மோதி | இந்திய தேசிய காங்கிரசு |  |
| 14 | மல்லிகார்ச்சுன் கர்கெ | 16 பிப்ரவரி 2021 | 1 அக்டோபர் 2022 | 17 டிசம்பர் 2022 | பதவியில் | } |
# மாநிலங்களவை எதிர்க்கட்சித் தலைவர்

## மேலும் பார்க்கவும்

- இந்திய துணை ஜனாதிபதி (மாநிலங்களவைத் தலைவர்)
- மாநிலங்களவைத் துணைத் தலைவர்
- மக்களவை எதிர்க்கட்சித் தலைவர்
- மாநிலங்களவை அவைத் தலைவர்
- மக்களவை அவைத் தலைவர்
- மாநிலங்களவை பொதுச் செயலாளர்
# ஆர்ட்டிமிசு 1

**ஆர்த்திமிசு 1** (**Artemis 1**), அலுவல் ரீதியில் **ஆர்ட்டிமிசு I**, என்பது தற்போது செயல்நிலையில் இருக்கும் ஆளற்ற நிலவைச் சுற்றும் பயணத் திட்டமாகும். இது நாசாவின் ஆர்ட்டிமிசு திட்டத்தின் கீழான முதல் விண்வெளிப் பறப்பும், நாசாவின் விண்வெளி ஏவு முறைமை ஏவுகணையினதும் முழுமையான ஒராயன் விண்கலத்தினதும் முதற் பறப்பும் ஆகும். கென்னடி விண்வெளி மையத்திலிருந்து 2022 நவம்பர் 16 அன்று மு.ப. 1:47:44 கிநேவ (6:47:44 ஒசநே) மணியளவில் ஆர்த்திமிசு 1 வெற்றிகரமாக ஏவப்பட்டது. இதன் முக்கிய நோக்கம் ஒராயன் விண்கலத்தை சோதிப்பதாகும், குறிப்பாக அதன் வெப்பக் கவசத்தை நிலவில் மனித இருப்பை மீண்டும் நிலைநிறுத்தவும் அறிவியல் ஆய்வுகளைத் தொடரவும் முயற்சிக்கும் ஆர்த்திமிசு பயணங்களில் பயன்படுத்தப்படும்.  
விண்வெளி ஏவுதள அமைப்பு ஏவுகணையில் கென்னடி விண்வெளி மையத்தில் உள்ள ஏவுகணை வளாகம் 39B இலிருந்து இந்த விண்கலம் புறப்பட்டது. ஒராயன் விண்கலம் 26 மற்றும் 42 நாட்களுக்கு இடைப்பட்ட பயணத்திட்டத்தில் ஏவப்பட்டது, இதில் குறைந்தது 6 நாட்கள் நிலாவைச் சுற்றியுள்ள தொலைதூரப் பிற்போக்கு சுற்றுப்பாதையில் அது இருக்கும். ஆர்த்திமிசு 1 பயணத்திற்குப் பிறகு, ஆர்த்திமிசு 2 இல் விண்வெளி வீரர்கள் நிலாவுக்கு அருகில் பறப்பர். அதன் பின்னர் ஆர்த்திமிசு 3 பறப்பில் செல்லும் குழுவினர் நிலாவில் தரயிறங்குவர். கடைசி சந்திர அப்பல்லோ பயணத்திற்கு ஐந்து தசாப்தங்களுக்குப் பிறகு ஒரு குழுவினர் சந்திர தரையிறக்கத்தை இதன் மூலம் நிகழ்த்துவர்.
# உத்தம சோழீசுவரர் எனும் கந்தழீசுவரர் கோவில்

**உத்தம சோழீசுவரர் கோவில் என்னும் கந்தழீசுவரர் கோவில்** தமிழ்நாட்டின், காஞ்சிபுரம் மாவட்டம், வாலாஜாபாத் வட்டம், தென்னேரி கிராமத்தில் அமைந்துள்ள சிவன் கோவிலாகும். இக்கோயில் சோழ மன்னன் கண்டராதித்தரின் பட்டத்தரசியும் மாமன்னன் இராஜராஜனின் பாட்டியுமான செம்பியன் மகாதேவியால் (கி.பி 910 – 1001) தன் மகன் உத்தம சோழனின் நினைவாகக் கட்டப்பட்டது.  
'உற்றுக்காட்டு கோட்டத்து உத்தம சோழ சதுர்வேதி மங்கலத்து உத்தம சோழபுரம்' என்று கல்வெட்டுகள் குறிப்பிடும் இக்கோவில், அதிட்டானம் முதல் பிரஸ்தரம் வரை கருங்கல்லாலும், மேற்கட்டுமானம் செங்கல் மற்றும் சுதையினால் அமைக்கப்பட்ட வேசர விமானம் வகை ஆகும். இவ்வூரிலுள்ள ஆபத்சகாயேசுவரர் கோவிலை எழுப்பியவரும் செம்பியன்மாதேவியே ஆவார். இக்கோவில் இந்தியத் தொல்லியல் அளவீட்டுத் துறையின் பராமரிப்பில் உள்ளது.
# உத்தம சோழீசுவரர் எனும் கந்தழீசுவரர் கோவில்

## அமைவிடம்

இவ்வூர் ஊத்துக்காட்டிலிருந்து 6.2 கி.மீ. தொலைவிலும், வாலாஜாபாத்திலிருந்து 8.1 கி.மீ. தொலைவிலும், சுங்குவார்சத்திரத்திலிருந்து 9.8 கி.மீ. தொலைவிலும், ஏனாத்தூரிலிருந்து 15.5 கி.மீ. தொலைவிலும், ஸ்ரீபெரும்புதூரிலிருந்து 18.6 கி.மீ. தொலைவிலும், காஞ்சிபுரத்திலிருந்து 21.8 கி.மீ. தொலைவிலும்,மறைமலைநகரிலிருந்து 26.6 கி.மீ. தொலைவிலும், தூசி மாமண்டூர் குடைவரையிலிருந்து 33.8 கி.மீ. தொலைவிலும், கூழமந்தலிலிருந்து 37.2 கி.மீ. தொலைவிலும் அமைந்துள்ளது. அருகிலுள்ள இரயில் நிலையம் பழைய சீவாரம் ஆகும். இவ்வூரின் அஞ்சல் குறியீட்டு எண் 631604 ஆகும். இதன் புவியமைவிடம் 12° 51' 7.92* N அட்சரேகை 79° 52' 28.92* E தீர்க்க ரேகை ஆகும். 2011 ஆம் ஆண்டில் மேற்கொள்ளப்பட்ட மக்கள்தொகை கணக்கெடுப்பின்படி இவ்வூரின் மக்கள் தொகை 2101 (ஆண்கள் 1022; பெண்கள் 1079) ஆகும்.
# உத்தம சோழீசுவரர் எனும் கந்தழீசுவரர் கோவில்

## கோவில் அமைப்பு

கருவறை, அர்த்தமண்டபம், அந்தராளம், முக மண்டபம் ஆகிய அங்கங்களுடன் கூடிய இக்கோவில் கிழக்கு நோக்கி அமைந்துள்ளது. அதிட்டானம் முதல் பிரஸ்தரம் வரை கருங்கல்லாலும் மேற்கட்டுமானம் செங்கல் மற்றும் சுதையாலும் அமைக்கப்பட்ட வேசர விமான வகையாகும். தரையிலிருந்து சுமார் 3 அடி உயரத்தில் அதிட்டானம் அமைந்துள்ளது.  
இரும்பு வேலியுடன் விசாலமான இடத்தில் அமைந்துள்ள இக்கோயில் வளாகத்தின் மையத்தில், தரைமட்டத்தை விட குறைந்தது 3அடி உயரத்தில் கிழக்கு நோக்கி அமைந்த இக்கற்றளி தற்பொழுது இந்திய தொல்லியல் அளவீட்டுத் துறையின் கட்டுப்பாட்டின் கீழ் உள்ளது. இக்கோவிலின் கட்டுமான அமைப்பு கருவறை, அர்த்தமண்டபம், அந்தராளம், முக மண்டபத்துடன் கட்டப்பெற்றுள்ளது. அதுபோக கருவறை பகுதி பிரஸ்தரம் வரையில் கருங்கல்லாலும் அதன் மேல் உள்ள விமானப்பகுதி வேசர விமானம் செங்கல்லும் சுதையும் கொண்டு கட்டப்பெற்றுள்ளது. வாயிலில் உள்ள இரு துவாரபாலகர்கள் சிற்பங்கள் பிரமாண்டமாய் வடிக்கப்பட்டு உள்ளன. இது சோழர்காலக் கட்டிடக்கலைக்கு சான்றாக உள்ளது. இக்கோவிலின் நுழைவாயிலைக் கடக்க எட்டு படிக்கட்டுகள் உதவுகின்றன.  
அதிட்டானம் பாதபந்த வகை அதிட்டானம் ஆகும். சுவர்ப்பகுதியில் நான்கு பட்டை, அரைவட்டம், 16 பட்டைகளுடன் கூடிய குட்ய ஸ்தம்பங்களுடன் தேவகோட்டங்கள் அகழப்பட்டுள்ளன. கருவறை தேவகோட்டங்களில் தெற்கில் தட்சிணாமூர்த்தியும், மேற்கே விஷ்ணு, வடக்கே பிரம்மன் மற்றும் மகிசாசுரமர்த்தினி ஆகிய திருமேனிகள் நிறுவப்பட்டுள்ளன. பிரஸ்தர உறுப்புகளாக வாஜனமும் அதற்குமேல் வலபியும் அமைந்துள்ளன. வாலபியில் பூத வரி இடம் பெற்றுள்ளது. இதற்கு மேலே கூரை அமைந்துள்ளது. கூரை முன்னிழுப்புப் பெற்று கபோதமாக நீட்சி பெற்றுள்ளது. கபோதத்தில் கூடுகள் இடம்பெற்றுள்ளன. கருவறையின் கூரைக்கு மேலே பூமிதேசம் இடம்பெற்றுள்ளது. பூமிதேசத்தில் வியாழவரி / யாளி வரி காட்டப்பட்டுள்ளன.  
கருவறையில் மூலவர் உத்தம சோழீசுவரர் எனும் கந்தழீஸ்வரர் சிவலிங்க வடிவில் அருள்பாலிக்கிறார். இலிங்க பாணம் உயர்ந்து நிற்கிறது. இலிங்கத்தின் பீடம் வட்ட வடிவில் அமைந்துள்ளது. மண்டபத்தில் விநாயகர் மற்றும் தவ்வையின் சிலைகளும் காணப்படுகின்றன. கோவிலின் முன்புறம் நிறுவப்பட்டுள்ள நந்தி சிலை பிற்காலத்தாக இருக்கலாம். வேசர விமானத்தின் கிரீவம், சிகரம், ஆகிய உறுப்புகளில் சுண்ணாம்புக் காரை உதிர்ந்துள்ளது. மகாமண்டபத்தில் தேவகோட்டங்கள் இடம்பெறவில்லை.  
முதாலாம் இராஜராஜ சோழனின் 20 ஆம் ஆட்சியாண்டுக் கல்வெட்டு *ஸ்ரீஉத்தமசோழ சதுர்வேதி மங்கலத்து சபையோர் கூடி எடுத்த* தீர்மானத்தைப் பதிவு செய்துள்ளது. கமுகு, வாழை போன்ற பயிர்களைப் பயிரிடுவதற்காக உழவர்கள் பயன்பெறும் வண்ணம், பாதி அளவு வரிவிலக்கினை பத்தாண்டுகளுக்கு வழங்கியது குறித்து சபையோர் மேற்கொண்ட தீர்மானம் இதுவாகும்.
# அன்னபூர்ணா உபநிடதம்

**அன்னபூர்ணா உபநிடதம்** ( *Annapurna Upanishad* ) என்பது சமசுகிருதத்தில் எழுதப்பட்ட இந்து சமயத்தின் சிறிய உபநிடதங்களில் ஒன்றாகும். இது சாமன்ய உபநிடதங்கள் என வகைப்படுத்தப்பட்டு அதர்வண வேதத்துடன் இணைக்கப்பட்டுள்ளது.  
நிடகா என்ற யோகிக்கும் வேத முனிவர் இரிபு என்பவருக்கும் இடையேயான உரையாடலாக, ஐந்து அத்தியாயங்களாக இந்த உரை கட்டமைக்கப்பட்டுள்ளது. முதல் அத்தியாயம் "நான் யார்? பிரபஞ்சம் எப்படி உருவானது? பிறப்பு, இறப்பு மற்றும் வாழ்வின் பொருள் என்ன? சுதந்திரம் மற்றும் விடுதலை என்றால் என்ன?" போன்ற தொடர் கேள்விகளை முன்வைக்கிறது. அன்னபூர்ணா தேவிக்கு அறிவை அர்ப்பணித்த பிறகு, உரை அதன் பதில்களைப் பற்றி விவாதிக்கிறது.  
இந்த உரை ஐந்து வகையான மாயைகளை விவரிக்கிறது. அத்வைத வேதாந்தக் கோட்பாடான இருமை மற்றும் அனைத்து ஆன்மாக்களின் ஒருமை மற்றும் மனோதத்துவ பிராமணத்தையும் வலியுறுத்துகிறது. ஆன்மீக விடுதலையை எதிலும் பற்றற்றது மற்றும் உள் பற்றுதல்களிலிருந்து விடுபடுவது என்று வரையறுக்கிறது. இந்த வாழ்க்கையில் சுதந்திரத்தை அடைவது மற்றும் சுய அறிவை அடைபவர்களின் பண்புகளான *ஜீவன்முக்தியை* இந்த உரை விவரிக்கிறது.
# அன்னபூர்ணா உபநிடதம்

## வரலாறு

இந்த உபநிடதம் இயற்றப்பட்ட நூலாசிரியரைப் பற்றியோ அதன் காலம் பற்றியோ தெரியவில்லை. இந்நூலின் கையெழுத்துப் பிரதிகள் *அன்னபூர்ணோபநிஷத்* என்ற பெயரிலும் காணப்படுகின்றன. இந்த உபநிடதம், அனுமனுக்கு இராமனால் விவரிக்கப்பட்ட முக்திகா நியதியின் 108 உபநிடதங்களின் தெலுங்கு மொழித் தொகுப்பில் 70வது இடத்தில் பட்டியலிடப்பட்டுள்ளது.
# அன்னபூர்ணா உபநிடதம்

## உள்ளடக்கம்

இந்த உரை ஐந்து அத்தியாயங்களைக் கொண்டுள்ளது, மொத்தம் 337 வசனங்கள் உள்ளன.
# அன்னபூர்ணா உபநிடதம்

## உள்ளடக்கம்

### மௌனம்

வேத முனிவரான இரிபு என்ற பிரம்மனை அறிந்த யோகியான நிடகாவை சந்தித்து மரியாதை செலுத்தி, " ஆன்மா (சுயம்) பற்றிய உண்மையை எனக்குக் கற்றுக் கொடுங்கள்" என்று கேட்பதுடன் உரை தொடங்குகிறது. இரிபு தனது பதிலை, 1 முதல் 12 வசனங்களில், தனது அறிவிற்கு காரணமான அன்னபூர்ணி தேவியை முன்னிறுத்தி, அவளை உலகின் ஆட்சியாளர், நிறைவேற்றம், ஆசை மற்றும் மனிதநேயத்தின் தெய்வம் என்றும் கூறுகிறார். பெண் துறவிகளின் குழுவால் உருவாக்கப்பட்ட பிரார்த்தனைகளைப் பயன்படுத்தி தான் தேவியை அடைந்ததாக இரிபு கூறுகிறார். பல நாட்கள் பிரார்த்தனைகளுக்குப் பிறகு, அன்னபூர்ணி தேவி புன்னகையுடன் தோன்றினார் என்றும் தனக்கு என்ன வரம் வேண்டும் என்று தேவி கேட்டதாகவும் அதற்கு தான், "ஆன்மாவைப் பற்றிய உண்மையை நான் அறிய விரும்புகிறேன்" என்று பதிலளித்ததாகவும், தெய்வம் வரமளித்து பின்னர் மறைந்துவிட்டது என்றும் இது தனக்கு அமைதியைக் கொடுத்தது என்றும் இந்த மௌனத்தில் உள்ள சுயபரிசோதனை தன்னுடைய சுய அறிவை வெளிப்படுத்தியது என்றும் இரிபு கூறுகிறார்.